Բլոնդինկա Քսյու

**Բլոնդինկա Քսյու** (, իսկական անունը **Քսենյա Վալերիևնա Սիդորինա**;), ռուս ռոք-երգչուհի, երգերի հեղինակ։ «Էլիզիում» և «Լամպասի» կոլեկտիվների նախին անդամ։ 2004 թվականին ստեղծում է սոլո նախագիծ «Բլոնդինկա ՔսՅՈՒ»։ Նա ունի վեց ստուդիական ալբոմ և երեք մինի ալբոմ։

Սեփական ոճը Քսենյան անվանում է բարբի-փանկ կամ փինկ-փանկ։

## Կենսագրություն
### Վաղ կյանք
Քսենյա Սիդորինան ծնվել է 1982 թվականի օգոստոսի 21-ին Գորկիում, ճարտարապետների ընտանիքում։ Երբ Քսենյան դարձավ 2 տարեկան, ընտանիքը տեղափոխվեց Տուլայի մարզ, որտեղ անցավ նրա մանկությունը։ Քսենյայի մայրիկն ավարտել է երաժշտական դպրոցի դաշնամուրի դասարանը, իսկ պապիկը նախկինում երգում էր երգչախմբում, այդ պատճառով մանկությունից նրա տանը եղել են երաժշտական գործինքեր, ինպիսիք են՝ հարմոնը, ֆլեյտան, մետալոֆոնը, շրթհարմոնը և տավիղը։ Հետագայում մայրիկը Քսենյայի համար գնեց դաշնամուր, որից հետո նա ընդունվել է երաժշտական դպրոց՝ դաշնամուրի դասարան, որտեղ սովորել է 7 տարի։ 14 տարեկանում Քսենյան առաջին անգամ լսեց Nirvana խմբի երգերը, որոնք նրա վրա մեծ տպավորություն թողեցին։ Այդ ժամանակվանից նա սկսեց հետաքրքվել ռոք երաժշտությամբ։ 15 տարեկանում Քսենյան հիմնադրում է իր առաջին *Alter agO* անվամբ կանացի ռոք խումբը, այնտեղ Քսենյան կիթառ էր նվագում և հանդես էր գալիս որպես վոկալիստուհի։ *Alter agO* խումբը խաղում էր գրանջ և բացի իրենց երգերից խումբը կատարում էր Nirvana-ի երգերի քավեր տարբերակները։ Նույն ժամանակ Քսենյան գրում է իր առաջին երգը դեռահասների խնդիրների մասին, որն անվանում է «*Бездна*»։ Խումբը գոյատևեց մոտ մեկ տարի, քանի որ Քսենյայի ծնողները որոշեցին տեղափոխվել Նիժնի Նովգորոդ։ Նիժնի Նովգորոդում Քսենյան ավարտում է դպրոցը և ընդունվում է Կ․ Մինինի անվան Նիժնի Նովգորոդի պետական մանկավարժական համալսարանի հոգեբանություն բաժինը։ Զուգահեռ մասնակցում է բազմաթիվ դպրոցական և համալսարանական երաժշտական մրցույթներին՝ փնտրելով համախոհներ։

### LADY-F
Այդպես 2000 թվականի հունվարին Քսենյա Սիդորինան ծանոթանում է «Լեդի-Ֆրեդի» խմբի երաժիշտների հետ։ Խումբը փոխում է իր ոճը ֆանկից հիմնական փանկին։ Հենց առաջին համերգի ժամանակ խումբը սկսում է նվագել Քսենյայի գրած երգերը։ Ավելի ուշ խումբը փոխում է իր անունը՝ դառնալով LADY-F։ 2002 թվականի ամռանը խումբը կատարում է իր առաջին ձայնագրությունը, որը կազմված էր չորս երգից։ 2002 թվականի աշնանը խումբը վերաձայնագրում է իրենց «*Разорви*» և «*Диско*» երկու երգերը, որից անմիջապես հետո ձայնագրում է «*Лабиринт*» և «*Облака*» նոր երգերը։ «*Лабиринт*» երգը հայտնվում է տեղական ռադիոկայանների ռոտացիայում։ 2003 թվականին LADY-F-ը աշխատում է նոր երգերի ձայնագրման վրա, իսկ 2004 թվականի փետրվարին թողարկում են «Լամպասի» խմբի հետ համընդհանուր սկավառակ։ Հետագայում նույն թվականին LADY-F խումբը բաժանվում է, իսկ Քսենյա Սիդորինան ծանոթանում է ՆԱԻՎ խմբի թմբկահար Դմիտրի Խակիմովի հետ, ապա տեղափոխվում է Մոսկվա՝ նրա հետ ապրելու։

### «Էլիզիում»
2002 թվականի գարնանը LADY-F խաղում էր տեղական ռոք փառատոնում, այնտեղ Սիդորինան ծանոթանում է «Էլիզիում» խմբի բասիստ և տնօրեն Դմիտրի Կուզնեցովի հետ։ Եվ արդեն նույն տարվա ամռանը նա հրավիրեց նրան միանալ «Էլիզիում» խմբին որպես բեք վոկալիստ։*Նա զանգահարեց ինձ և անսպասելի առաջարկեց «Էլիզիում» խմբի բեք վոկալիստուհու տեղը՝ պայմանով, որ ես ամբողջությամբ դադարեցնում եմ LADY-F-ում մենակատարի գործունեությունս, բնականաբար ես հրաժարվեցի։ Սակայն մեկ շաբաթ անց, նա կրկին զանգահարեց և հրավիրեց, բայց ավելի մեղմ պայմանների դիմաց․․․ այդպես ես հայտնվեցի «Էլիզիումում»**։*Առաջին կենդանի կատարումը Քսենյա Սիդորինան ունեցել է «Էլիզիում»-ի կազմում «Нашествие» փառատոնի ժամանակ։ Գրեթե միանգամից նա մասնակցում է «Космос» խմբի երրորդ ստուդիական ալբոմի ձայնագրմանը։ Քանի որ Սիդորինան բեք վոկալիստ էր, «Էլիզիում» խմբի համար պարտադիր չէր ամեն համերգին նրա ներկա լինելը։ Դա Քսենյային հնարավորություն է տալիս զուգահեռ մասնակցել սեփական նախագծերին, այդ թվում է LADY-F։ 2004 թվականի աշնանը թողարկվում է «*Электричка на Марс*» ալբոմ-սպլիտը, որտեղ «Էլիզիում»-ը «Ուլյի» խմբի վեց երգի քավեր տարբերակներ կատարեց։ 2005 թվականի հունիսին Սիդորինան լքում է «Էլիզիում» խումբը և աշխատում է «Բլոնդինկա Քսյու» սոլո նախագծի վրա։

### «Բլոնդինկա Քսյու»
«Բլոնդինկա Քսյու» խումը ձևավորվել է 2004 թվականին։ 2008 թվականին «Բլոնդինկա Քսյուն» մասնակցել է կանադական Billy Talent խմբի բացման արարողությանը։ 2009 թվականի սեպտեմբերի 30-ին լույս տեսավ «*Barbie-убийцы*» նոր ալբոմը։ 2011 թվականի հոկտեմբերին թողարկվում է «*Жить до дна*» մինի ալբոմը, 2014 թվականին՝ «*Барокко*» ալբոմը, իսկ 2020 թվականին՝ «*Сахар*» ալբոմը։ 2023 թվականի օգօստոսին թողարկվեց LP խմբի վեցերորդ՝ «*Абсолютная красота*» ալբոմը։

## Սկավառակագրություն
### Ստուդիական ալբոմներ

* 2005 — *«Я — Блондинка!»*
* 2006 — *«Время всё разрушает»*
* 2009 — *«Barbie-убийцы»*
* 2014 — *«Барокко»*
* 2020 — *«Сахар»*
* 2023 — *«Абсолютная красота»*

### Մինի ալբոմներ
* 2011 — *Жить до дна*
* 2021 — *Красота. Том 1*
* 2021 — *Красота. Том 2*

### Սինգլեր
* 2016 — *Фантомные боли*
* 2017 — *Нужно что то менять*
* 2020 — *Она любит...*
* 2021 — *I Will Spoil You*

### Տեսահոլովակներ
* 2005 — *«Вместо жизни»*
* 2006 — *«Не надо причинять друг другу боль»*
* 2006 — *«Умирает любовь»*
* 2007 — *«Баба крутого перца»*
* 2010 — *«Большие девочки не плачут»*
* 2013 — *«Последний поцелуй»*
* 2019 — *«Закопают» (Mood video)*
* 2019 — *«Трезвая»*
* 2020 — *«Самые лучшие»*
* 2021 — *«Отпуск (Lyric Video)»*

## Ծանոթագրություններ

## Արտաքին հղումներ
* Քսյուի հետ Մինսկում համերգից հետո, 2011 թվականի հունվարի 27

Կատեգորիա:Ռուս երգիչներ
Կատեգորիա:Ռուս երգչուհիներ
Կատեգորիա:Ռոք երգչուհիներ